कांग्रेस के कई नेता इस बात से खुश भी थे और हैरान भी. पार्टी के कुछ नेता तो इस दावे के साथ जश्न भी मना रहे थे कि शायद मोदी को भी इस बात का अहसास हो गया है कि कर्नाटक में बीजेपी के जीतने का कोई चांस नहीं है. लेकिन, चुनाव प्रचार की रफ्तार धीमी पड़ती देख प्रदेश बीजेपी ने नरेंद्र मोदी से मदद मांगी.बीजेपी के सीएम कैंडिडेट बीएस येदियुरप्पा भी इन दावों से इनकार नहीं करते. उनका कहना है, “ये सच है कि पहले कांग्रेस हमसे आगे थी. हमारे प्रचार अभियान में आकर्षण नहीं था. मोदी के आने के बाद चीजें एकदम से बदल गईं. उनकी रैलियों में जुट रही भीड़ से जीत के संकेत मिल रहे हैं.”